Diari Oficial de la Generalitat Valenciana


Sumari del DOGV 3924, del 24-01-2001 (2001/448)

RESOLUCIÓ de 10 de gener de 2001 del director general d'Obres Públiques per la qual s'aprova definitivament el projecte bàsic: 41-V-1382(2) Variants de Vilamarxant i Benaguasil, i connexió de CV-50 amb l'autovia de Llíria.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3924

Data del DOGV
:   24-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/448


Data del document
:   10-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benaguasil
    * Llíria
    * Vilamarxant
    * pla d'urbanisme
    * xarxa de carreteres
    * construcció de carreteres

RESOLUCIÓ de 10 de gener de 2001 del director general d'Obres Públiques per la qual s'aprova definitivament el projecte bàsic: 41-V-1382(2) Variants de Vilamarxant i Benaguasil, i connexió de CV-50 amb l'autovia de Llíria. [2001/X448]
  
Per Resolució de data 30 d'abril de 1999 del director general d'Obres Públiques s'aprovà provisionalment el projecte bàsic: 41-V-1382(2). Variants de Vilamarxant i Benaguasil, i connexió de la CV-50 amb l'autovia de Llíria.
  
En el Boletín Oficial del Estado número 161, de data 7 de juliol de 1999, i en el Diari Oficial de la Generalitat Valenciana número 3.538, de data 14 de juliol de 1999, es publicaren els anuncis en virtut dels quals s'obria el tràmit d'informació pública a l'efecte del que disposa la legislació vigent.
  
En data 15 de novembre de 2000, la directora general de Planificació i Gestió del Medi va dictar la declaració d'impacte ambiental del projecte de referència.
  
En virtut de les atribucions assignades pel Decret 85/1999, de 30 de juliol de 1999, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports (DOGV número 3.551), atès l'informe emés per la Divisió de Carreteres, amb els efectes assenyalats en l'article 22 de la Llei 6/1991 de la Generalitat Valenciana, de 27 de març, de Carreteres de la Comunitat Valenciana, i del Reial Decret Legislatiu 2/2000, de 16 de juny, de Contractes de les Administracions Públiques, així com per delegació de l'Ordre del conseller d'Obres Públiques, Urbanisme i Transports, de 8 d'abril de 1998 (DOGV núm. 3.229), resolc:
  
Primer
  
Aprovar definitivament el projecte bàsic: 41-V-1382(2) Variants de Vilamarxant i Benaguasil, i connexió de la CV-50 amb l'autovia de Llíria, en el tram comprés entre el PK 5,700 i 14,500. La resta del traçat entre el PK 0,000 i 5,700, es desenvoluparà en un altre projecte bàsic que incloga l'itinerari complet entre el punt del PK 5,700 i l'enllaç de la carretera CV-50 amb la A-3.
  
Segon
  
D'acord amb el que disposa l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interès públic aconsellen la publicació d'aquesta resolució segons el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra aquesta resolució que posa fi a la via administrativa podrà interposar-se amb caràcter potestatiu, recurs de reposició davant el director general d'Obres Públiques, en el termini d'un mes comptador des de l'endemà de la publicació, en virtut del que disposen els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, en la redacció donada a aquests per la Llei 4/1999, de 13 de gener (BOE núm. 12, de 14 de gener).
  
No obstant el que disposa el paràgraf anterior, aquesta resolució podrà ser impugnada directament davant el Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu, en el termini de dos mesos comptador des de l'endemà de la publicació d'aquesta o, si és procedent, de la resolució expressa del recurs potestatiu de reposició, de conformitat amb el que estableix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir, si és procedent, qualsevol altre recurs que estime procedent.
  
València, 10 de gener de 2001.- El director general d'Obres Públiques: Pedro Marco Segura.